Document ID: 32008R0024

KOMMISSIONENS FORORDNING (EF) Nr. 24/2008
af 11. januar 2008
om udstedelse af importlicenser for olivenolie i forbindelse med det tunesiske toldkontingent
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2000/822/EF af 22. december 2000 om indgåelse af aftalen i form af brevveksling mellem Det Europæiske Fællesskab og Den Tunesiske Republik om gensidige liberaliseringsforanstaltninger og om ændring af landbrugsprotokollerne til associeringsaftalen mellem Det Europæiske Fællesskab og Den Tunesiske Republik (1),
under henvisning til Kommissionens forording (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og
ud fra følgende betragtninger:
(1)
I artikel 3, stk. 1 og 2, i protokol 1 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side (3) åbnes der et toldfrit toldkontingent for ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til Fællesskabet, inden for en mængde, der fastsættes hvert år.
(2)
I artikel 2, stk. 2, i Kommissionens forording (EF) nr. 1918/2006 af 20. december 2006 om åbning og forvaltning af et toldkontigent for olivenolie med oprindelse i Tunesien (4) er der også fastsat månedlige grænser for udstedelse af licenser.
(3)
Der er indgivet ansøgninger til myndighederne efter artikel 3, stk. 1, i forordning (EF) nr. 1918/2006 om udstedelse af importlicenser for en samlet mængde, der overstiger grænsen på 1 000 t, der er fastsat for januar.
(4)
Under disse forhold skal Kommissionen fastsætte en tildelingskvotient, der gør det muligt at udstede licenser i forhold til den disponible mængde -
UDSTEDT FØLGENDE FORORDNING:
Artikel 1
De ansøgninger om licensansøgninger, der er indgivet den 7. og 8. januar 2008 i henhold til artikel 3, stk. 1, i forordning (EF) nr. 1918/2006, imødekommes i et omfang på 89,887640 % af den mængde, der er ansøgt om. Grænsen på 1 000 t, der er fastsat for januar, er nået.
Artikel 2
Denne forordning træder i kraft den 12. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. januar 2008.

Labels: 3
17
18